**דף עבודה: סיפור מקרה**

שירה ויעל חברות טובות מהגן. היו תקופות שממש אי אפשר היה להפריד ביניהן. בימים ראשון, רביעי וחמישי הן היו מבלות בביתה של יעל ובימים שני, שלישי ושישי הן היו הולכות לשירה.

למרות החברות הטובה שירה ויעל שונות מאוד זו מזו. יעל משקיעה הרבה מאוד בלימודים. היא תמיד מכינה שיעורי בית, משתדלת לשבת בקדמת הכיתה, להקשיב למורות, להעתיק מהלוח, לשאול שאלות. יעל מתכוננת לכל מבחן לפחות שבוע לפניו ומאוד משקיעה גם בתחביבים שלה – היא בנבחרת התעמלות הקרקע של ירושלים ולא מפספסת שום אימון.

לשירה קשה יותר. או בעצם, לא קשה לה, היא פשוט מתעניינת בדברים אחרים. בשיעורים היא בדרך כלל יושבת מאחורה ומריצה צחוקים עם החברים. המחברות שלה מאוד לא מסודרות. אפשר להגיד שיש לה מחברת אחת להכול, וכל הדפים שלה מכווצ'צ'ים בתיק. שירה יכולה גם להיות ממש חצופה למורים והיא מסתבכת כל שני וחמישי. מתחילת השנה השעו אותה שלוש פעמים.

ליעל לא אכפת מה אומרים על שירה. היא מכירה אותה באמת ויודעת שהיא פשוט נשמה טהורה. אף שלפני שבועיים היא הצליחה לשכנע אותה להבריז משיעור ספורט. הסגנית תפסה אותן מתחבאות מאחורי המגרש והזמינה את ההורים שלהן.

בשיחת הבירור שהתקיימה המחנכת של יעל ניסתה לרמוז לה שאולי שירה לא משפיעה עליה כל כך לטובה. שחבל שילדה כמוה תסתבך בגלל שהיא בקשר עם הילדים הלא נכונים. גם אימא של יעל חושבת שאולי כדאי להפריד קצת כוחות.